stanford-oval/wikipedia huggingface dataset:
אליפות הזוגות של NXT
זכיות משולבות > כמתאבקים יחידים

| דירוג | מתאבקים | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | קייל אוריילי | 3 | 606 | 550 |
| 2 | בובי פיש | 2 | 387 | 352 |
| 3 | קונור אובריאן/קונור | 1 | 364 | 344 |
| 3 | ריק ויקטור/ויקטור | 1 | 364 | 344 |
| 5 | דאש ויילדר | 2 | 326 | 308 |
| 5 | סקוט דוסון | 2 | 326 | 308 |
| 7 | רודריק סטרונג | 2 | 288 | 378 |
| 8 | פביאן אייכנר | 2 | 263 | 263 |
| 8 | מרסל ברטל | 2 | 263 | 263 |
| 10 | באדי מרפי/מרפי | 1 | 219 | 206 |
| 10 | וסלי בלייק/בלייק | 1 | 219 | 206 |
| 12 | נאש קרטר | 1 | 206 | 206 |
| 12 | וס לי | 1 | 206 | 206 |
| 14 | אקאם | 1 | 203 | 202 |
| 14 | רזאר | 1 | 203 | 202 |
| 16 | אדריאן נוויל | 2 | 175 | 159 |
| 17 | דני בורץ' | 1 | 153 | 152 |
| 17 | אוני לורקאן | 1 | 153 | 152 |
| 19 | קאליסטו | 1 | 126 | 140 |
| 19 | סין קארה | 1 | 126 | 140 |
| 21 | אלכסנדר וולף | 1 | 102 | 123 |
| 21 | אריק יאנג | 1 | 102 | 123 |
| 23 | איבר | 1 | 95 | 109 |
| 23 | אריק | 1 | 95 | 109 |
| 25 | אוליבר גריי | 1 | 91 | 84 |
| 26 | מאט רידל | 1 | 87 | 86 |
| 26 | פיט דאן | 1 | 87 | 86 |
| 28 | קורי גרייבס | 1 | 84 | 77 |
| 29 | אנג'לו דוקינס | 1 | 75 | 88 |
| 29 | מונטז פורד | 1 | 75 | 88 |
| 31 | ג'וני גרגאנו | 3 | 70 | 69 |
| 31 | תומאסו צ'אמפה | 1 | 70 | 69 |
| 33 | צ'אד גייבל | 1 | 68 | 67 |
| 33 | ג'ייסון ג'ורדן | 1 | 68 | 67 |
| 35 | איידן אינגליש | 1 | 61 | 82 |
| 35 | סיימוץ גוץ' | 1 | 61 | 82 |
| 37 | פאנדנגו | 1 | 56 | 56 |
| 37 | טיילר בריז | 1 | 56 | 56 |
| 39 | אריק רואן | 1 | 49 | 69 |
| 39 | לוק הארפר | 1 | 49 | 69 |
| 41 | אדם קול | 1 | 4 | 180 |
| 42 | טיילר בייט | 1 | 2 | 22 |
| 42 | טרנט סבן | 1 | 2 | 22 |
הערות שוליים

↑  הג'נרל מנג'ר של NXT, ויליאם ריגל, מגיע לשבוע רסלמניה ובידיו הכרזה ענקית לגבי אירוע הטייקאובר באורלנדו
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
אמונד הזקן, מלך שוודיה

אמונד הזקן (בשוודית: Emund den gamle, בשוודית עתיקה: Æmunðær gamlæ, או Æmunðær gammal, או Æmunðær slemæ;‏ מת: 1060) היה מלך שוודיה מ-1050 ועד מותו.
אמונד היה בנו הבלתי חוקי של אולוף סקטקונונג, מלך שוודיה. אשתו של אמונד הייתה אסטריד, בתם של האציל הנורווגי ניאל פינסון, ושל גונהילד ממשפחת סקילגה שמאזור הלוגלנד שבנורווגיה. אמונד ואסטריד הביאו לעולם שלושה ילדים שעליהם ידוע: הבנים אנונד ואינגבר, ששניהם מתו על פני אביהם, ובת, ששמה לא ידוע, אך היא הייתה אשתו של סטנקיל, מלך שוודיה ואמם של שני מלכים שוודים נוספים, אינגה הזקן ואלסטן סטנקילסון.
אמונד ירש על כס המלכות את אחיו, אנונד יקוב בשנת 1050 לערך. דווח שהוא כונה Emund  Slemme ("הרע"), בשל העובדה שהוא התנגד באופן פעיל לכמרים מהארכיבישופות של ברמן לטובתו של המיסיונר האנגלי, אוסמונדוס. בקובץ "החוק הוסטרוגוטי" (Västgötalagen) מצוין שאמונד היה אדם לא נעים כאשר הוא שאף להשיג מטרה כלשהי ושהוא התווה את הגבול בין שוודיה לבין דנמרק.
הכינוי "הזקן" ידוע מכתביו של אדם מברמן וככל הנראה הוא מציין את העובדה שהוא עלה  לכס המלוכה בזקנתו או שהוא היה מבוגר יותר מאחיו וקודמו, אנונד יקוב.
אמונד היה אחרון מלכי בית מונסו. אדם מברמן מציין ביצירתו, "מעשי הבישופים של הכנסייה של המבורג" (Gesta Hammaburgensis ecclesiae pontificum), שבנו, אנונד, מת כאשר הוא פיקד על התקפה שוודית על "ארץ הנשים" (Terra Feminarum), התקפה שהסתיימה בתבוסה שוודית. לאחר מותו של אמונד ירש את כתרו חתנו, סטנקיל. על פי אחת הסאגות היה אמונד מלך לזמן קצר בלבד.
אילן אלהרר

אילן אלהרר (נולד ב-12 בפברואר 1970) הוא כדורגלן עבר ישראלי, ששיחק בעמדת הבלם בבית"ר ירושלים ומכבי יבנה.
קריירה

אלהרר שיחק במחלקת הנוער של בית"ר ירושלים מגיל 14, ועלה לקבוצת הבוגרים של בית"ר כמחליף בסוף עונת 1987/1988. בעונה שלאחר מכן קיבל את חולצת ההרכב, תחת הדרכתו של דרור קשטן, שחזר לקדנציה שנייה כמאמן הקבוצה. אלהרר היה שותף לגביע המדינה בו זכתה הקבוצה בעונת 1988/1989. לאחר מכן עבר למכבי יבנה, ועזר לה לעלות לליגה הבכירה בעונת 1990/1991. כעבור עונה נשרה הקבוצה בחזרה לליגת המשנה, ואלהרר חזר לבית"ר ירושלים בקיץ 1992.
אלהרר היה שותף לאליפות של בית"ר ירושלים בעונת 1992/1993, כשפתח ב-25 משחקים מתוך 30 בעונה זו. אלהרר אף זכה בתואר השחקן המצטיין במשחק הראשון של הקבוצה אי פעם במסגרת השלבים המוקדמים של ליגת האלופות, באוגוסט 1993 נגד זימברו קישינב ממולדובה.
אלהרר שיחק 9 עונות במצטבר בבית"ר ירושלים, ורשם לזכותו 123 הופעות ,9 בישולים ו-3 שערים.
לאחר הפרישה

לאחר פרישתו מכדורגל בתחילת 1996, התמקד בחזרה בתשובה ובלימודי קודש, ונכנס לפוליטיקה. ב-1996 השתתף בתשדיר בחירות של ש"ס במסגרת הבחירות לכנסת הארבע עשרה ולראשות הממשלה. בהמשך ששימש נהגו של שר הדתות יצחק כהן ממפלגת ש"ס במשך מספר שנים. לאחר הישגה הגדול של מפלגת ש"ס בבחירות לכנסת בשנת 1999 בהן זכתה ב-17 מנדטים, קודם אלהרר להיות דובר המשרד, מהלך שלווה בביקורת רבה בעקבות מינויו ללא הליך ראוי, שבמהלכו הודה שהפעיל תחנת רדיו פיראטית.
תארים

אליפות: 1992/1993
גביע המדינה: 1988/1989
הערות שוליים

↑  רון עמיקם, מאיר גבאי, רוני דיאון, אני אוהב אותך בית"ר - תולדות בית"ר ירושלים, פרק שנים-עשר, אילן אלהרר, עמוד 194, הוצאת Media41LTD
↑  מיקי שוורץ, ספורט, מתחזקים משבת לשבת, באתר ynet, 20 באוקטובר 2011
↑  ידיעות אחרונות, ‏דובר משרד הדתות הודה שהפעיל תחנת רדיו פיראטית, באתר גלובס, 4 בנובמבר 1999
אמונה (פסל)

| --- | --- |

פסל "אמונה", אלכסנדר ליברמן
 מידע כללי
 פַּסל:  אלכסנדר ליברמן 
 תאריך יצירה:  1984 
 טכניקה וחומרים:  בטון, מתכת 
 נתונים על היצירה
 מיקום:  מחלף שער מזרח
 קואורדינטות:  31°48′01″N 35°14′00″E﻿ / ﻿31.80014°N 35.2334°E﻿ / 31.80014; 35.2334
 
אמונה,  (באנגלית: Faith) (ולעיתים מכונה הפסל הלבן) הוא פסל סביבתי רחב ידיים שתוכנן על ידי הפסל היהודי אמריקאי אלכסנדר ליברמן (Alexander Liberman) והוקם ב-1984. הפסל ניצב בקצה מדשאה רחבה ("גן הפסל הלבן") בסמוך לצומת הגבעה הצרפתית ומעט לפני "גשר הגבעה הצרפתית" ומלון דן ירושלים, בין השכונות גבעת המבתר והגבעה הצרפתית בירושלים, בהצטלבות הכבישים שדרות בר-לב, שדרות לוי אשכול ודרך שכם.
אלכסנדר ליברמן (1912–1999) פיסל פסלים רבים בסגנון גאומטרי, ופסל זה הוא מהמפורסמים שביצירותיו. הפסל בנוי ממספר אלמנטים בעלי צורות גאומטריות שונות המחוברות זו לזו בצורה בה הפסל נראה שונה מכל זווית. באופן זה ביקש האמן להביע את הפסיפס האנושי המורכב והחיבור המשותף בין כל הדתות והמגזרים בעיר ירושלים מתוך האמונה המשותפת באל, ומכאן ניתן לו שמו, "אמונה". הוא העניק אותו במתנה לעיריית ירושלים וזו מתחזקת אותו בקביעות, לצד הפארק שסביבו. הפסל עשוי מבטון וממתכת.
הפסל מסמל את המעבר לירושלים הצפונית, ומיקומו היווה ציון סמלי לצומת המכונה "צומת הגבעה הצרפתית" או "צומת בר-לב", שבו התרחשו פיגועים ומתקפות טרור במהלך השנים, בעיקר במהלך האינתיפאדה השנייה. הכיכר שבה הוצב הפסל קרויה על שם ריצ'רד מיינרצהגן.
לקריאה נוספת

דוד קרויאנקר, ירושלים: שכונות ובתים: תקופות וסגנונות, כתר 1996, עמ' 216
אנדי סלבה

אנדי סלבה (באיטלקית: Andy Selva; נולד ב־25 במאי 1976 ברומא שבאיטליה) הוא כדורגלן עבר סן מרינזי ששיחק בעמדת החלוץ.
קריירה

סלבה נחשב לאחד מטובי הכדורגלנים הסן מרינזים בהיסטוריה (ביחד עם מירקו ג'נארי ומאסימו בוניני). במדי הנבחרת הופיע 62 פעמים בהם כבש שמונה שערים, והוא מלך השערים של נבחרתו. אחד מהשערים של סלבה נכבש במשחק ידידות מול נבחרת ליכטנשטיין, שהסתיים בתוצאה 0-1 לטובת סן מרינו, והיה לניצחון הראשון של הנבחרת. השער האחרון במדי הנבחרת כבש סילבה נגד סלובקיה במסגרת מוקדמות למונדיאל.
סלבה שיחק בקבוצות מהליגות הנמוכות של איטליה לאורך כל הקריירה שלו, והיה אחד מהשחקנים המרכזיים שסייעו לססואולו להעפיל לסרייה ב' לראשונה בתולדותיה. לאחר מכן עבר לשחק בהלאס ורונה.
אלפונס מאיס

| --- | --- |

 לידה:  24 באפריל 1962 (בן 62) גרמניה המערבית קובלנץ, גרמניה המערבית
 מדינה:  גרמניה 
 השכלה:  המכללה לקציני מטה של הבונדסוור  אוניברסיטת הלמוט שמידט 
 השתייכות:   בונדסוור
 תקופת הפעילות:  מ-1981
 דרגה:   גנרל-לויטננט
 תפקידים בשירות
 מפקד הבריגדה האווירית ה-1 מפקד הקורפוס הראשון הגרמני-הולנדי מפקח כוחות היבשה
 עיטורים
 קצין בלגיון ההצטיינות (2019)  NATO Non-Article 5 medal for ISAF (2012)  NATO Non-article 5 medal for Operation Resolute Support-Afghanistan (2019)  German Armed Forces ISAF Service Medal (2012)  NATO medal for Kosovo (2002)  צלב הכבוד של הבונדסוור בזהב (2004)  German Armed Forces SFOR Service Medal (1999)  קצין במסדר אורנז'-נסאו (21 באוקטובר 2023)  בפסקה זו רשומה אחת נוספת שטרם תורגמה 
 
אלפונס הריברט אוגוסט מאיס (בגרמנית: Alfons Heribert August Mais; נולד ב-24 באפריל 1962) הוא גנרל-לויטננט גרמני המשמש כמפקח כוחות היבשה של הבונדסוור (צבא גרמניה).
ביוגרפיה

מאיס נולד בקובלנץ ב-24 באפריל 1962. הוא התגייס לבונדסוור ב-1981 ועבר הסמכה לקצונה בבית הספר לתעופה צבאית בבוקבורג. בין 1982 ל-1985 הוא למד כלכלה ומדעי הארגון באוניברסיטת הכוחות המזוינים הפדרליים בהמבורג (כיום: אוניברסיטת הלמוט שמידט), ולאחר מכן הוכשר כטייס מסוקים בבוקבורג. לאחר שסיים את הכשרתו כטייס איירוספסיאל אלואט II, הוא הועבר למחלקה האווירית ה-301 בנידרשטטן. ב-1991 הוא מונה למפקד טייסת האספקה האווירית של הצבא בפסברג. בין 1994–1996 למד באקדמיית המטה הכללי בהמבורג.
לאחר סיום לימודיו באקדמיית המטה הכללי, הוצב כעוזר בכיר במשרד ההגנה בבון. בין השנים 2000–2002 הוא שימש כמפקד המחלקה האווירית ה-101 בפסבורג. בין השנים 2002–2011 שימש כמרצה באקדמיה הפדרלית למדיניות ביטחון בברלין. לאחר מכן נשלח לבריסל כחלק מהנציגות הגרמנית בוועדה הצבאית של האיחוד האירופי. לאחר חזרתו מבריסל הועלה לדרגת בריגדה גנרל ומונה למפקד הבריגדה האווירית ה-1. ב-2013 הוא הועבר לפקד על בית הספר לתעופה צבאית. ב-16 ביוני 2018 הוא הועלה לדרגת גנרל-לויטננט ומונה לראש מטה כוחות נאט"ו באפגניסטן. ב-9 במאי 2019 הוא הועבר לפקד על הקורפוס הראשון הגרמני-הולנדי. ב-13 בפברואר 2020 הוא מונה למפקח כוחות היבשה של הבונדסוור.
במהלך הפלישה הרוסית לאוקראינה, עורר מאיס סערה כאשר כתב בעמוד הלינקדאין שלו: "הבונדסוור, הצבא שמוטל עלי להנהיג, ריק פחות או יותר. האפשרויות שלנו לתמיכה בברית [עם אוקראינה] הן מוגבלות ביותר".
הערות שוליים

↑  „Bundeswehr steht mehr oder weniger blank da“
| --- | --- |
בקרת זהויות :  GND: 1240786425  NKC: xx0315119  VIAF: 1972163159918501640004   WorldCat (עם VIAF): 1972163159918501640004 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפונס מאיס".
אלפונסו החמישי, מלך לאון

אלפונסו החמישי, מלך לאון (994 - 7 באוגוסט 1028) היה מלך לאון בין השנים 999–1028.
ביוגרפיה

אלפונסו החמישי נולד בשנת 994 להוריו ברמודו השני, מלך לאון ואלווירה מקסטיליה, מלכת לאון. ב-999 מת אביו ברמודו השני, מלך לאון, ואלפונסו עלה לשלטון במקומו. בתחילה שלטו בשמו כעוצרים אמו ומננדו גונזאלס, אולם לאחר מותו של גונזאלס בשנת 1008 תפס אלפונסו את השלטון.
אלפונסו ארגן מחדש את הממלכה, לאחר תקופה של מלחמת אזרחים וכיבושים מוסלמיים. ב-7 באוגוסט 1028 נהרג אלפונסו מפגיעת חץ במהלך המצור על העיר המוסלמית ויזאו, ובנו ברמודו השלישי, מלך לאון עלה לשלטון במקומו.
משפחתו

בשנת 1013 התחתן אלפונסו עם אלווירה מננדס, בתו של מננדו גונזאלס, ממנה נולדו לו שני ילדים:
סאנצ'ה מלאון (1014–1067), התחתנה עם פרננדו הראשון, מלך לאון
ברמודו השלישי, מלך לאון (1015–1037)
בשנת 1023 התחתן אלפונסו עם אורקה מפמפלונה, אחותו של סנצ'ו השלישי, מלך נווארה, ממנה נולדה לו בת אחת:
חימנה אלפונסו (1023–1037)
אייזיאה רשאד

| --- | --- |

 לידה:  16 במאי 1991 (בן 33) צ'טנוגה, ארצות הברית 
 שם לידה:  Isaiah Rashad McClain 
 שם במה:  Isaiah Rashad 
 מוקד פעילות:  ארצות הברית 
 תקופת הפעילות:  מ-2009 
 סוגה:  היפ הופ אלטרנטיבי, מוזיקת היפ הופ 
 שפה מועדפת:  אנגלית 
 חברת תקליטים:  טופ דואוג אנטרטיינמנט 
 מספר צאצאים:  3 
 
אייזיאה רשאד מקליין (באנגלית: Isaiah Rashad McClain; נולד ב-16 במאי 1991) הוא ראפר אמריקאי מצ'טנוגה שבטנסי.
ביוגרפיה

אייזיאה רשאד מקליין נולד בצ'טנוגה שבטנסי. הוא גודל בעיקר על ידי אימו, שהיא מעצבת שיער. כשהיה צעיר, אביו של רשאד היה נותן לו להישאר ער עד שעה מאוחרת בזמן שהם האזינו לטו שורט וסקארפייס (אנ'). לאחר מכן, כשרשאד היה בן שלוש, עזב אותו אביו. לרשאד היו שאיפות להיות מטיף, עד שאחיו החורג השאיל לו עותק של האלבום ATLiens של אאוטקאסט בחטיבת הביניים, ומחשבתו הוסטה. זמן קצר לאחר מכן, רשאד החל לבלות את רוב זמנו בביצוע ראפ.
רשאד החל להתייחס לראפ באופן מקצועי בכיתה י', שם הוא וחבריו הקליטו שירים במחשבים הניידים. בשנים הבאות בילה באולפני הקלטות מקומיים. ההופעה הגדולה הראשונה שלו הייתה בשנת 2012, עם הראפרים ג'וסי ג'יי, ג'ואי באדאס וסמוק DZA (אנ'), בין היתר, בסיבוב הופעות הנקרא "Smoker's Club Tour". בנוסף, רשאד היה גם אחד ממקימי קולקטיב ההיפ הופ מצ'טנוגה, "The House", יחד עם חבריו, הראפרים YGTUT, מייקי-די, כריס פי ובריאן בראון.
במרץ 2013 חתם רשאד בחברת התקליטים העצמאית "טופ דואוג אנטרטיינמנט". ב-24 בינואר 2014 הוציא את אלבום הבכורה שלו, Cilvia Demo להורדה דיגיטלית. האלבום זכה לשבחים נרחחבים ממבקרי המוזיקה והגיע למקום ה-40 במצעד הבילבורד 200. על רקע השבחים שקיבל על הוצאת המיני-אלבום, רשאד נבחר להופיע ברשימת ה-Freshman Class השנתית של XXL.
ב-2 בספטמבר 2016 הוציא את אלבום האולפן השני שלו, The Sun's Tirade, שזכה לשבחים ממבקרי המוזיקה והגיע בשיאו למקום ה-17 במצעד הבילבורד 200. בינואר 2017 החל רשאד סיבוב הופעות בשם "Lil Sunny Tour" לתמיכה באלבום, שכלל הופעות ב-24 ערים שונות.
ב-30 ביולי 2021 יצא אלבום האולפן השלישי שלו, The House Is Burning.
דיסקוגרפיה > אלבומי אולפן

2014: Cilvia Demo
2016: The Sun's Tirade
2021: The House Is Burning
דיסקוגרפיה > מיני-אלבומים

2009: Fly Times, Cool Places
דיסקוגרפיה > מיקסטייפים

2013: Welcome to the game
הערות שוליים

1 2  "GEN F: Isaiah Rashad". The Fader. 25 בנובמבר 2013. נבדק ב-28 בינואר 2014. {{cite web}}:  (עזרה)
↑  "Who Is Isaiah Rashad?". Complex. 9 בינואר 2014. נבדק ב-28 בינואר 2014. {{cite web}}:  (עזרה)
↑  "The Come Up: Isaiah Rashad - Page 3 of 8". XXL. Townsquare Media. 16 באוקטובר 2013. נבדק ב-28 בינואר 2014. {{cite web}}:  (עזרה)
↑  "The Come Up: Isaiah Rashad - Page 3 of 8". XXL. Townsquare Media. 16 באוקטובר 2013. נבדק ב-28 בינואר 2014. {{cite web}}:  (עזרה)
↑  "The Smokers Club Summer 2012 Tour Dates". The Masked Gorilla. 2 ביוני 2012. אורכב מ-המקור ב-2016-03-03. נבדק ב-28 בינואר 2014. {{cite web}}:  (עזרה)
↑  "TDE Signs Tennessee Rapper Isaiah Rashad". Rap-Up. 20 בספטמבר 2013. נבדק ב-28 בינואר 2014. {{cite web}}:  (עזרה)
↑  Baker, Soren (17 בינואר 2014). "Isaiah Rashad "Cilvia Demo" Release Date, Cover Art & Tracklist". HipHopDX. Cheri Media Group. נבדק ב-28 בינואר 2014. {{cite web}}:  (עזרה)
↑  "Isaiah Rashad Cilvia EP Release Date". Complex. 17 בינואר 2014. נבדק ב-28 בינואר 2014. {{cite web}}:  (עזרה)
↑  Tardio, Andres (5 בפברואר 2014). "Hip Hop Album Sales: Week Ending 2/2/2014". HipHopDX. Cheri Media Group. אורכב מ-המקור ב-22 בפברואר 2014. נבדק ב-6 בפברואר 2014. {{cite web}}:  (עזרה)
↑  Sia, Nicole. "XXL Freshmen 2014 Cover Revealed - XXL". XXL Mag.
↑  Diep, Eric (9 במאי 2014). "Isaiah Rashad". XXL. Townsquare Media. נבדק ב-13 במאי 2014. {{cite web}}:  (עזרה)
↑  "Isaiah Rashad Taps Kendrick Lamar, Jay Rock for 'The Sun's Tirade'". Rap-Up. 30 באוגוסט 2016. נבדק ב-2 בספטמבר 2016. {{cite web}}:  (עזרה)
↑  "Hip Hop Album Sales: Travis Scott Earns First #1 Album With "Birds In The Trap Sing McKnight"". HipHopDX. 12 בספטמבר 2016. נבדק ב-20 בינואר 2017. {{cite web}}:  (עזרה)
↑  Ivey, Justin. "Isaiah Rashad Adds New Dates to The Lil Sunny Tour - XXL". XXL Mag.
| --- | --- |
בקרת זהויות :  ISNI: 0000 0004 6307 1682  LCCN: no2017165658  MusicBrainz: 37547347-ea75-45fa-9766-ff36b44d8147  VIAF: 1113151433025456420003   WorldCat (עם VIAF): 1113151433025456420003
אלכסנדר ואסילבסקי

| --- | --- |

 לידה:  30 בספטמבר 1895 האימפריה הרוסית כפר נוביה גולצ'יחה בפלך קוסטרומה, האימפריה הרוסית
 פטירה:  5 בדצמבר 1977 (בגיל 82) ברית המועצות מוסקבה, ברית המועצות
 מקום קבורה:  בית הקברות של חומת הקרמלין 
 מדינה:  ברית המועצות, האימפריה הרוסית 
 השכלה:  Alekseev military school  האקדמיה הצבאית של המטכ"ל של צבא רוסיה  בפסקה זו רשומה אחת נוספת שטרם תורגמה 
 צאצאים:  Yury Vasilevsky, Igor Vasilevsky 
 השתייכות:  האימפריה הרוסית האימפריה הרוסית ברית המועצות ברית המועצות
 תקופת הפעילות:  1915–1917   1919 – 1957
 דרגה:    מרשל ברית המועצות
 תפקידים בשירות
 ראש המטה הכללי של הצבא האדום
 פעולות ומבצעים
 מלחמת העולם הראשונה   מלחמת האזרחים ברוסיה   מלחמת העולם השנייה
 עיטורים
  פעמיים גיבור ברית המועצות   2 עיטורי הניצחון   8 עיטורי לנין  עיטור מהפכת אוקטובר    2 עיטורי הדגל האדום    עיטור סובורוב  עיטור הכוכב האדום
 
אלכסנדר מיכאילוביץ' ואסילבסקי (ברוסית: Александр Михайлович Василевский) 
‏
( 30 בספטמבר 1895 - 5 בדצמבר 1977), מרשל ברית המועצות, מצביא דגול במלחמת העולם השנייה. היה ראש המטה הכללי של הצבא האדום בשנים 1942–1945 ו-1946–1949, שר ההגנה של ברית המועצות בשנים 1949–1953.
ביוגרפיה > ילדותו ונעוריו

אלכסנדר ואסילבסקי נולד ב-30 בספטמבר 1895 בכפר נוביה גולצ'יחה בפלך קוסטרומה באימפריה הרוסית (כיום הכפר, בו נולד, הוא שכונה בעיר ויצ'וגה, מחוז איוואנובו בפדרציה הרוסית). אלכסנדר היה ילד רביעי מבין שמונת הילדים של כומר נוצרי אורתודוקסי ועקרת בית. בשנת 1924 ניתק ואסילבסקי את הקשר עם הוריו, מחשש כי קשר עם כומר יזיק להתקדמותו בסולם הדרגות בצבא האדום. בשנת 1940, לפי עצתו של יוסיף סטלין, חידש את הקשר עם הוריו.
לאחר סיום בית ספר יסודי בכפר התקבל אלכסנדר ואסילבסקי לסמינר לכמורה בעיר קוסטרומה.
ביוגרפיה > מלחמת העולם הראשונה ומלחמת האזרחים ברוסיה

בשנת הלימודים האחרונה שלו בסמינר פרצה מלחמת העולם הראשונה. אלכסנדר עם כמה מחבריו החליטו לעזוב את הסמינר ולהתגייס לצבא. הוא הגיש מועמדות לבית ספר לקציני חיל רגלים במוסקבה ועבר בהצלחה את מבחני הקבלה. במאי 1915, לאחר סיום הלימודים, הוענקה לו דרגת סגן משנה והוא נשלח לחזית. השתתף בקרבות בגליציה וברומניה. על אומץ ליבו זכה בשני עיטורים קרביים והועלה לדרגת סרן. באוגוסט 1917 מונה למפקד גדוד. לאחר המהפכה הבולשביקית, בנובמבר 1917, עזב את השירות הצבאי וחזר לכפר הולדתו, שם עסק בעבודות חקלאיות ולאחר מכן היה מורה בבית ספר מקומי.
באפריל 1919 גויס אלכסנדר ואסילבסקי לצבא האדום. תחילה היה מדריך טירונים ולאחר מכן מונה למפקד פלוגה, אשר לחמה במורדים אנטי קומוניסטיים. בקיץ 1919 הוא הועבר לעיר טולה, שם מונה למפקד גדוד. בשנת 1920  מונה לסגן מפקד רגימנט, עמו השתתף במלחמה הפולנית-סובייטית. 
בשנת 1921 השתתף בדיכוי מרד האיכרים באזור סמולנסק, הפעם כבר כמפקד רגימנט.
ביוגרפיה > בין המלחמות

בשנים 1922–1931 שירת ואסילבסקי בתפקידי פיקוד שונים במערב רוסיה. יחידות, עליהן פיקד צוינו לא פעם לשבח על ידי המפקדים הבכירים. באחד התרגילים, בהם השתתף הרגימנט בפיקודו של ואסילבסקי, נכח סגן ראש המטה הכללי של הצבא האדום. הוא התרשם מאוד מתפקודו של ואסילבסקי והציע לו לעבור לשרת במטה הכללי. בשנים 1931 - 1934 שירת ואסילבסקי באגף תורה והדרכה במטה הכללי. בשנים 1934 - 1936 - שימש כראש מחלקת תורה והדרכה במחוז צבאי. בשנת 1936 הוענקה לואסילבסקי דרגת קולונל. 
בשנים 1936 - 1937 - למד באקדמיה צבאית של המטה הכללי. לאחר סיום הלימודים באקדמיה מונה ואסילבסקי, במפתיע, לראש הפקולטה באקדמיה. בשנת 1939 מונה לסגן ראש אגף המבצעים במטה הכללי. במסגרת תפקידו היה בין מכיני התוכנית למלחמה בפינלנד (התוכנית נדחתה על ידי סטלין). בשנת 1940 הועלה אלכסנדר ואסילבסקי לדרגת גנרל.
ביוגרפיה > מלחמת העולם השנייה

ביוני 1941, לאחר פלישת גרמניה לברית המועצות מונה לראש אגף המבצעים במטכ"ל, מכאן החלה העלייה המטאורית של ואסילבסקי. באוקטובר אותה שנה מונה לסגן ראש המטה הכללי והוענקה לו דרגת גנרל לויטננט"(lieutenant general). היה נציג הפיקוד העליון בחזית הצפון-מערבית. החל מאפריל 1942, עקב מחלתו של הרמטכ"ל המכהן, מרשל שפושניקוב, מילא ואסילבסקי את תפקיד הרמטכ"ל בפועל. באותו חודש הוא הועלה לדרגת גנרל - קולונל. ב-26 ביוני 1942 מונה ואסילבסקי רשמית לראש המטה הכללי של הצבא האדום. ביולי 1942 נשלח ואסילבסקי לחזית סטלינגרד, כנציג הפיקוד העליון וכמתאם פעולות הכוחות הסובייטיים שהגנו על דרכי הגישה לסטלינגרד. לאחר תחילת המערכה בתוך העיר (ספטמבר-נובמבר 1942) תכנן והכין ואסילבסקי, ביחד עם גאורגי ז'וקוב, את התקפת נגד הסובייטית באזור סטלינגרד (מבצע אורנוס), שהביאה לכיתורה ולאחר מכן להשמדתה של הארמייה השישית של הוורמאכט בסטלינגרד. בינואר 1943 הועלה אלכסנדר ואסילבסקי לדרגת גנרל ארמייה וכעבור פחות מחודש הוענקה לו דרגת מרשל של ברית המועצות.
לאחר סיום המערכה בסטלינגרד פיקד ואסילבסקי בחודשים הראשונים של 1943 על שורת מתקפות מוצלחות של הצבא האדום באזור הנהר דון העליון. במהלך קרב קורסק הוא מונה כמתאם הפעולות של חזית וורונז' וחזית הערבה, אשר הצליחו לבלום את המתקפה הגרמנית על הגזרה הדרומית של בליטת קורסק.
לאחר מכן תכנן את המבצעים לשחרור אוקראינה המזרחית וחצי האי קרים. על חלקו בשחרור חצי האי קרים הוענק לו עיטור הניצחון, העיטור הגבוה ביותר של ברית המועצות. במאי 1944 נפצע ואסילבסקי, כאשר רכב בו נסע באזור סבסטופול עלה על מוקש.
ביולי 1944 פיקד ואסילבסקי על ההתקפה של הצבא האדום בליטא ולטביה. על פעילותו בתכנון וביצוע מבצע זה הוענק לוואסילבסקי תואר "גיבור ברית המועצות". בסוף 1944 החל ואסילבסקי לתכנן את ההתקפה הסובייטית לכיבוש פרוסיה המזרחית. בפברואר 1945 ביקש ואסילבסקי מסטלין לשחררו מתפקיד ראש המטה הכללי, כיוון שהוא מבלה את רוב זמנו בחזית ולמעשה אינו מתפקד כרמטכ"ל. סטלין נענה לבקשתו ומינה אותו למפקד החזית הבלארוסית השלישית, עמה פיקד על מבצע פרוסיה המזרחית לכיבוש קניגסברג, בירת פרוסיה המזרחית.
לאחר כניעת גרמניה הנאצית מונה ואסילבסקי למפקד עליון של כוחות הצבא האדום במזרח הרחוק של ברית המועצות. הוא תכנן ופיקד על ההתקפה של הצבא האדום במנצ'וריה, במסגרתה הובס הצבא היפני הקיסרי.
על פעילותו בתכנון וביצוע מבצע זה הוענק לוואסילבסקי שנית תואר גיבור ברית המועצות.
ביוגרפיה > לאחר המלחמה

לאחר סיום מלחמת העולם השנייה מונה ואסילבסקי שוב לתפקיד ראש המטה הכללי של צבא ברית המועצות, אותו מילא עד לשנת 1949, כאשר מונה לשר ההגנה.
לאחר מות סטלין ירד מעמדו של ואסילבסקי, הוא הודח מתפקיד שר ההגנה ומונה לסגן שר ההגנה. בשנת 1956  מונה ליועץ שר ההגנה לענייני מדע, תפקיד סרק שהומצא בשבילו. כעבור שנה אולץ על ידי ניקיטה חרושצ'וב לעזוב את הצבא ולצאת לפנסיה.
בשנת 1973 הוציא אלכסנדר ואסילבסקי ספר זיכרונות "מטרת כל החיים".
אלכסנדר ואסילבסקי נפטר ב-5 בדצמבר 1977 במוסקבה. גופתו נשרפה ואפרו הוטמן בחומת הקרמלין.
חייו הפרטיים

ואסילבסקי נישא פעמיים. היו לו שני בנים: יורי (1925 -2013), לימים גנרל בחיל האוויר הסובייטי, ואיגור (נולד ב-1935), ארכיטקט. יורי ואסילבסקי היה נשוי לאחת מבנותיו של גאורגי ז'וקוב.
אמיקלס

| --- | --- |
 תפקיד:  מלך ספרטה
 תרבות:  יוון העתיקה
 מקום מגורים:  ספרטה
 אב:  לאקדיימון
 אם:  ספרטה
 אחים:  אורידיקה, קלאודיקה 
 בן או בת זוג:  דיומדה 
 צאצאים:  קינורטס, לאנירה, הגסנדרה, דפנה, לאודמיה, יקינתון, פוליבויה, ארגאלוס, הרפלוס 
 
אמיקלס (ביוונית: Ἀμύκλας) הוא דמות מהמיתולוגיה היוונית. מלך ספרטה ובנם של לאקדיימון וספרטה.
אמיקלס היה בנם של לאקדיימון וספרטה. הוא היה אחיה של אורידיקה שנישאה לאקריסיוס. לאחר מות אביו ירש אותו אמיקלס כמלך ספרטה. הוא נישא לדיומדה והיא ילדה לו את יקינתון (על פי גרסאות אחרות יקינתון היה בנו של פיראוס מלך מוקדון). מלבד יקינתון נולדו לו גם ארגאלוס, וקינורטס, שמלכו אחריו. כמו כן פאוסניאס טוען שהוא היה אביה של לאודמיה אשתו של ארקס. כמו כן הוא נחשב למייסד של העיר העתיקה אמיקלס (כיום באזור הכפר אמיקלס).
אלכסנדר ואסיוטין

אלכסנדר יורייביץ' ואסיוטין (ברוסית: Александр Юрьевич Васютин; נולד ב־4 במרץ 1995 בסנקט פטרבורג, רוסיה) הוא כדורגלן רוסי, המשחק בעמדת השוער בקבוצת אקרון טוליאטי מליגת העל הרוסית בכדורגל.
קריירה > זניט

הוא בוגר בית הספר לכדורגל "סמנה", שפעל בחסות מועדון הכדורגל זניט. הוא זומן לסגל הנבחרת הלאומית של רוסיה (עד גיל 17) למוקדמות יורו 2012, אבל לא עלה למגרש. בשנת 2013, הוא זכה בטורניר לזכר גרנטקין ובטורניר גביע סלובקיה במדי נבחרת רוסיה (עד גיל 19).
הוא צורף לקבוצת הנוער של זניט ועשה את הופעת הבכורה שלו בליגת העל הרוסית בכדורגל לנוער, ב-18 במאי 2013 במשחק המחזור ה-29 נגד וולגה ניז'ני נובגורוד (0:2). בסך הכל באליפות הנוער של רוסיה שותף ב-42 משחקים. בחודש נובמבר 2013, הוא שיחק שני משחקים בגביע אופ"א לנוער - עם אתלטיקו מדריד (3:4) ואוסטריה וינה (1:2).
קריירה > לאהטי

באוגוסט 2016 הוא הושאל לשישה חודשים למועדון ליגת העל הפינית, להאטי. ב-13 באוגוסט, במשחק הבכורה נגד PK-35, הוא עלה בהרכב הפותח ובדקה השנייה, בתוצאה 0:1, הוא הבקיע שער אחרי בעיטה חופשית כשרץ לאזור נקודת העונשין של הקבוצה היריבה. בפברואר 2017 הוארך חוזה ההשאלה לתקופה נוספת.
קריירה > סארפסבורג 08

ביולי 2018, הוא הצטרף למועדון "סארפסבורג 08" מליגת העל הנורווגית לחוזה של שנתיים וחצי והתבלט כאחד השוערים הטובים בה.